Þessar vikurnar er unnið með öðrum vorverkum að lokaframkvæmdum við Bugavirkjun hjá bændum á Eystri - og Vestri-Leirárgörðum í Hvalfjarðarsveit . Framkvæmdir við virkjunina hófust síðsumars 2012 og hafa staðið síðan með nokkrum töfum sem urðu á framkvæmdum veturinn 2012 - 13 , m.a. vegna kærumála sem upp komu . Frá því endanlegt framkvæmdaleyfi var staðfest síðasta vor hefur verið nokkuð stöðugur gangur í framkvæmdum . Þessar dagana er unnið að tengingu túrbínu við aðfall og fráfallslagnir í stöðvarhúsinu sem byggt var í vetur . Magnús Hannesson bóndi á Eystri-Leirárgörðum vonast til að unnt verði að hefja raforkuframleiðslu núna í júnímánuði . Áætlað er að virkjunin skili 40 kílóvöttum sem er nægjanleg raforka til lýsingar og reksturs á bæjunum á Leirárgörðum . Umframorka verður seld inn á dreifikerfi Rarik og bæirnir á Leirárgörðum fá orku miðlað um netið í báðar áttir verði truflanir á framleiðslu Bugavirkjunar . Sjá nánar í Skessuhorni sem kom út í dag .